הארי פוטר וחדר הסודות (משחק וידאו)

**הארי פוטר וחדר הסודות (Harry Potter and the Chamber of Secrets)** הוא משחק וידאו בז'אנר הפעולה הרפתקאות ופנטזיה. שיצא בשנת 2002 ומבוסס על ספר בשם זה ועל הסרט הארי פוטר וחדר הסודות, אשר בוים על ידי הבמאי כריס קולומבוס. במשחק השחקן לוקח את השליטה בהארי פוטר (דמות) ומלווה אותו לאורך כל מהלך המשחק, במהלכו הוא פוגש באירועים מעלילת הספר השני בסדרת הארי פוטר. הארי פוטר וחדר הסודות.

המשחק קיבל מספר גרסאות ובהם ל:מחשב אישי, PlayStation, PlayStation2, Xbox, GameCube, Game Boy Advance ,Game Boy Color ,Mac.

## עלילה
המשחק עוקב אחרי עלילת הספר השני: הארי חוזר להוגוורטס יחד עם חבריו רון והרמיוני לשנתו השנייה, ומגלה שהטירה נתונה לאיום מסתורי בעקבות פתיחת חדר הסודות. במהלך המשחק, הארי לומד לחשים חדשים, פותר חידות, נלחם באויבים, ומגלה רמזים שמובילים לפתרון התעלומה. העלילה עוקבת אחר הספר, אך כוללת הרחבות ומשימות צדדיות שאינן מופיעות במקור, כדי להעשיר את חוויית המשחק.

במשחק זה הארי מתחיל עם סט קסמים מהמשחק הקודם ובהם: **פליפנדו**, **אלוהומורה**, **לומוס**.

## גרסת המחשב האישי
המשחק בגרסת המחשב יצא ל־windows ולMac שיצא בשנת 2002, והיא פותחה על ידי **KnowWonder** הוא משחק מסוג פעולה-הרפתקה. הגרסה למחשב נחשבת לאחת המהנות והמקיפות ביותר מבין משחקי הארי פוטר שיצאו למחשב האישי. ומשלבת חקר, קסמים, לחימה, ומשימות צדדיות רבות.

במשחק נלמדים קסמים חדשים, בנוסף למספר מצומצם של קסמים מהמשחק הקודם.

במהלך המשחק ניתן להילחם במועדון דו-קרב ולהמר על סוכריות. משחקי הקווידיץ' השתפרו מהמשחק הקודם והמחפש היריב יכול לתפוס את הסניץ', מה שמוסיף אתגר למשחק (אך במקביל התנועה והשליטה נהיו פשוטים יותר, והארי כל הזמן עוקב אחר הסניץ' באופן אוטומטי), ישנם בסך הכל ארבעה משחקי קווידיץ' מובנים בעלילה שבסופם קבוצת גריפינדור תזכה בגביע,(דבר שלא קרה בסרט או בספר) וכמו כן אפשר לשחק בחופשיות ולשפר את ציוד הקווידיץ', על ידי קנייתו מפרד וג'ורג' וויזלי.

השחקן לומד לחשים בשיעורים, כל אחד מהם מועבר באמצעות מיני-משחקים שמערבים פתרון פאזלים, לאחר לימוד הלחש השחקן יצטרך לעבור אתגר ולאסוף כוכבים, ככל שיאסוף יותר כך יתווספו יותר נקודות לגביע הבתים, לאחר סיום האתגר הבית עם מספר הנקודות הרב ביותר יכניס נציג לתוך "חדר סוכריות" שהוא מיני אתגר שניתן לאסוף בו סוכריות ברטי בוטס ולקנות תמורתם קלפי קסם, ורכיבים לשיקוי רפואה.

לחשים חדשים, ישמשו את השחקן עבור לחימה במועדון הדו-קרב (בין היתר), כאשר כל לחש חדש מלווה באתגר. בחלקים מאוחרים יותר של המשחק, השחקן יופגש עם אתגרים שאינם זמן מוגבל ואינם קשורים ללימוד לחשים. האתגרים האלה הם אתגרים המבוססים על אירועים מתוך הספר, למשל נסיעה לתוך היער האסור, וליקוט המצרכים עבור השיקוי שהרמיוני מכינה, או לעקוב אחרי קראב לחדר המועדון של סלית'רין.

### משחקיות
#### עולם פתוח למחצה
המשחק מאפשר לשחקן לחקור את הוגוורטס וסביבתו, כולל את יער אסור, הבקתה של האגריד וחדרים נסתרים בטירה. השחקן מקבל חופש תנועה יחסי (הארי פוטר ואבן החכמים (משחק וידאו) היה ליניארי כמעט באופן מוחלט), עם משימות עיקריות ומשימות צדדיות שמוסיפות לעולם עומק.

#### לחשים
בנוסף למספר לחשים שהארי כבר למד במשחק הקודם, במשחק נלמדים קסמים ולחשים חדשים.

**אקספליארמוס (Expelliarmus)**: לנטרול אויבים.

**ריקטוסמפרה (Rictusempra)**: לתקיפה ישירה.

**התקרצף (Skurge)**: להסרת רפש קסום.

**לחש מרפד (Spongify)**: להפיכת משטחים לקפיציים.

**דיפינדו (Diffindo)**: נגד צמחים טורפים

הלחשים משמשים לא רק בקרב אלא גם לפתירת חידות, ניווט, וחקירה.

#### קרבות
הקרבות מתנהלים בזמן אמת. השחקן יתמודד מול יצורים קסומים כמו עכבישים ענקיים, נומים, ושומרים מכושפים. כל קרב דורש אסטרטגיה מסוימת בהתאם לאויב ולסיטואציה.

### גרפיקה וסאונד
גרסת המחשב מציגה גרפיקה טובה ביחס לתקופה, עם מודלים תלת-ממדיים מפורטים. הפסקול מבוסס על המוזיקה האייקונית מהסרטים, עם אפקטים קוליים שמעצימים את האווירה ודיאלוגים מוקלטים (באנגלית) מספקים חוויה סינמטית.

### ביקורות
המשחק נחשב בעיני מעריצים רבים למשחק הטוב ביותר שיצא בסדרת משחקי הארי פוטר למחשב, בין היתר עקב שיפור הגרפיקה למחשב האישי, פיתוח המשחקיות, ריבוי הפעילות כגון מועדן הדו-קרב, קווידיץ, ואיסוף של יותר ממאה קלפים, ובעיקר חופש הפעולה הניתן לשחק. גם היכולת של שחקנים ליצור מודים אישיים, שלבים ואתגרים על המשחק הקיים, פיתחו רבות את הקהילה ואת קהל המעריצים.

גרסת המחשב זכתה לשבחים רבים בזכות המשחקיות המהנה, העיצוב המפורט של הוגוורטס, ואינטגרציה מוצלחת של העלילה. עם זאת, חלק מהשחקנים ציינו כי השליטה בדמות לעיתים מגושמת, והמשחקיות יכולה להיות מעט חוזרת על עצמה בשלבי חקר מסוימים.

## גרסת ה-PlayStation
גרסת ה-PlayStation של המשחק יצאה בשנת 2002, היא נחשבת לאחת הגרסאות המפורטות ביותר של המשחק, עם דגש על גרפיקה איכותית וחקירה חופשית. היא פותחה על ידי ***Argonaut Games*** בזכות שילוב מוצלח של חקר, חידות, ופעולה. המשחק מתמקד בעולם הקסום של הוגוורטס, עם עיצוב תלת-ממדי ואווירה שתואמת את הסיפור המקורי. גרסה זו דומה במובנים רבים לגרסת המחשב אך מותאמת לשליטה וליכולות הטכניות של ה-PlayStation.

### עלילה
עלילת המשחק תואמת לגרסת המחשב, אם כי ניתן לחקור את ה"מחילה", ביתם של משפחת וויזלי.

### משחקיות
#### חקר עולם פתוח למחצה
הוגוורטס מוצג כעולם פתוח למחצה שבו השחקן יכול לחקור אזורים שונים בטירה ובסביבתה, כולל היער האסור וסמטת דיאגון. המשחק מציע חוויית חקר עמוקה עם דגש על גילוי סודות, חדרים נסתרים, ואיסוף חפצים.

#### לחשים
כל הלחשים מגרסת המחשב נמצאים גם בגרסה זו ובנוסף להם:

**Verdimillious Duo:**מגלה חפצים נסתרים

**''Petrificus Totalus'':** לחש השיתוק.

#### קרבות
הקרבות בזמן אמת, ומאפשרים לארי להשתמש בלחשים כנגד אויבים כמו עכבישים, שומרים קסומים, וגובלינים. הקרבות מהנים אך לא תמיד מאתגרים, ומתמקדים בעיקר בשימוש נכון בלחשי התקפה והגנה.

#### משימות צדדיות ואיסוף
המשחק כולל פעילויות כמו איסוף סוכריות ברטי בוטס, קלפי קוסמים, והתמודדות עם אתגרי חקר שונים. השחקן גם מתמודד במשימות כמו חילוץ חברים או התגברות על מלכודות בטירה.

#### קווידיץ'
קטעי משחקי הקווידיץ' מספקים הפוגה מהחקר ומהקרבות. השחקן שולט במטאטא של הארי ומתחרה במשחקי ליגה נגד קבוצות אחרות. הקווידיץ' הוא חוויה מהנה, אך השליטה בו עשויה להיות מאתגרת למתחילים.

### גרפיקה וסאונד
ביחס ליכולות ה-PlayStation, הגרפיקה מרשימה. הטירה מעוצבת עם פרטים רבים, והסביבות מגוונות ומלאות באווירה קסומה. הדמויות מעוצבות בצורה ברורה, אם כי לא ברמה של גרסאות המחשב או הקונסולות החזקות יותר.

המשחק מצטיין במוזיקה שמבוססת על הפסקול של הסרט, עם מנגינות קסומות שמתאימות לאווירה. אפקטי הקול, כמו לחשים ורעשי הסביבה, מוסיפים לחוויית הטבילה. דיאלוגים מוקלטים (באנגלית) תורמים רבות להרגשה הקולנועית.

### תגובות וביקורות
גרסת ה-PlayStation זכתה לביקורות חיוביות, במיוחד בזכות החקר והמשחקיות המגוונת. המבקרים ציינו לטובה את עיצוב העולם ואת תחושת הטבילה, אך היו ביקורות על שליטה מעט מסורבלת, בעיקר בקטעי הקווידיץ' והקרבות.

## גרסת ה-PlayStation 2, Xbox, GameCube
גרסת הקונסולות של הדור השישי שוחררה בשנת 2003, כשנתיים לאחר יציאת הגרסאות הראשונות של המשחק לפלטפורמות אחרות. גרסה זו הייתה שדרוג משמעותי מבחינה גרפית ומשחקית והתבססה על מנוע המשחק ששימש גם את המחק הקודם, היא נבנתה מחדש כדי להתאים לקהל שחיפש חוויית משחק עמוקה יותר, עם עולם רחב וגרפיקה משופרת.

### עלילה
עלילת המשחק תואמת לגרסת המחשב, אם כי ניתן לחקור את ה"מחילה", ביתם של משפחת וויזלי, ולטייל בסימטת דיאגון.

### משחקיות
#### עולם פתוח למחצה
הטירה של הוגוורטס מעוצבת בצורה מפורטת ומאפשרת חקר חופשי במידה רבה. 

השחקן יכול לשוטט במסדרונות, לפתוח דלתות סודיות, ולחקור אזורים אייקוניים כמו הספרייה, החממות, והיער האסור.

#### לחשים
כל הלחשים מגרסת המחשב נמצאים גם בגרסה זו.

#### פאזלים ואתגרים
המשחק מתמקד רבות בחידות סביבתיות שדורשות שימוש נכון בלחשים כדי להתקדם. קטעי פלטפורמה כוללים קפיצה מעל מכשולים, הפעלת מתגים, וגילוי סודות.

#### קרבות
הקרבות הם בזמן אמת, והארי משתמש בלחשים נגד אויבים כמו עכבישים, ויצורים קסומים אחרים. 

#### קווידיץ'
משחקי הקווידיץ' זוכים לייצוג נרחב ומאפשרים לשחקן לשלוט בהארי כשהוא מתחרה בנבחרת גריפינדור. השליטה במשחקים השתפרה משמעותית מהגרסאות הקודמת של המשחק.

#### גרפיקה וסאונד
הגרסה ל-PS2 היא שדרוג חזותי גדול בהשוואה לגרסת ה-PS1. עיצוב הדמויות, הסביבות, והאפקטים הקסומים נראה מרשים ביחס ליכולות החומרה של ה-PS2. המוזיקה מבוססת על פסקול הסרט.

### תגובות וביקורות
גרסת ה-PlayStation 2 זכתה לביקורות חיוביות יותר מהגרסאות הישנות בזכות השיפורים במשחקיות, בעיצוב ובחוויית העולם הפתוח. אולם גרסאות ה-Xbox, GameCube קיבלו ביקורות טובות יותר.

## גרסת ה-Game Boy Color
### עלילה
המשחק עוקב אחר אירועי הספר השני בסדרה: הארי חוזר להוגוורטס ונדרש להתמודד עם התעלומה של חדר הסודות, מתקפות על תלמידים, והסכנה של פתיחתו מחדש של החדר על ידי יורשו של סלית'רין.

המשחק מציג את העלילה המרכזית דרך שיחות, קטעי סיפור, ומשימות שקשורות לאירועים המרכזיים בסיפור.

גרסה זו יצאה בשנת 2002 וככל הידוע זהו המשחק האחרון שיצא ל־GBC.

### משחקיות
#### חקר ובניית דמות

השחקן מגלם את הארי ויכול לחקור את הוגוורטס, חנויות בסימטאת דיאגון, והאזורים שמחוץ לטירה. ההתקדמות במשחק כרוכה בביצוע משימות סיפוריות ובמשימות צדדיות, מציאת חפצים, ולמידת לחשים.
הארי צובר **ניסיון (XP)** בקרבות, שמשמש לשיפור היכולות שלו.

#### לחשים ושימושיהם
הלחשים בגרסה זו משמשים הן בקרב והן לחקר. כמה מהלחשים המרכזיים:
* **פליפנדו**: לחש התקפה בסיסי.
* **לומוס**: לחש שמאיר מקומות חשוכים.
* **אקספליארמוס**: משמש להסרת כלי נשק מהאויב.
* **אלוהומורה**: פותח מנעולים ודלתות סודיות.
* **אינסנדיו**: שורף מכשולים מסוימים ומשמש בקרבות.
* **ריקטוסמפרה**: לחש שמזיק לאויבים בצורה חזקה יותר.

#### קרבות מבוססי תורות

הקרבות מתרחשים במערכת מבוססת תורות (Turn-Based).
הארי יכול להשתמש בלחשים, חפצים, או לבצע התקפות בסיסיות. האויבים כוללים יצורים קסומים כמו עכבישים, טרולים, ושומרים מכושפים.

#### איסוף ושימוש בחפצים
ניתן למצוא ולרכוש שיקויים, חפצים קסומים, וחומרים שיעזרו בהתקדמות במשחק. חלק מהחפצים משמשים לשיפור היכולות של הארי או להחזרת חיים ואנרגיה במהלך קרב.

### גרפיקה וסאונד
המשחק משתמש בגרפיקה דו-ממדית צבעונית שמתאימה לקונסולת ה-GBC, עם דגש על עיצוב מפורט של הדמויות, הסביבות, והקסמים. האזורים בהוגוורטס ובדיאגון אלי מלאים בפרטים קטנים שמוסיפים לאווירת הקסם. הפסקול של המשחק הוא עיבוד לפסקול של משחק המחשב, המותאם למיגבלות המכניות של ה־GBC.

### תגובות וביקורות
גרסה זו של המשחק זכתה לשבחים רבים, במיוחד על ההצלחה שלה להעביר את חווית עולם הקוסמים לתוך המיגבלות המכניות של ה־GBC.

## גרסת-Game Boy Advance
גרסת ה-GBA של *Harry Potter and the Chamber of Secrets*, שוחררה בשנת 2002, היא משחק הרפתקאות-פעולה דו-ממדי עם דגש על חקר, ואתגרי פלטפורמה. הגרסה הזו שונה במידה רבה מהגרסה ל-GBC, ומציעה חוויית משחק מהירה יותר, עם קרבות בזמן אמת, אך עדיין עשירה בתוכן בהתאם ליכולות ה-GBA.

### עלילה
המשחק נאמן לעלילת הספר השני בסדרה: הארי חוזר לשנתו השנייה בהוגוורטס ונדרש לחקור את חדר הסודות תוך התמודדות עם מגוון סכנות ויצורים קסומים. האירועים המרכזיים כוללים מפגשים עם דמויות מפתח כמו דובי, גילדרוי לוקהרט, וטום רידל, וכן חקר האזורים המוכרים כמו סימטת דיאגון, היער האסור, חדרי הכיתה, והספרייה.

### משחקיות
#### עולם פתוח למחצה וחקר
השחקן מנווט את הארי דרך מבוכים, מסדרונות, וכיתות בהוגוורטס, חקר הטירה גילוי סודות, דלתות, וחפצים נסתרים.
כמו כן ישנה מפה המסייעת להתמצאות במבוך המסדרונות של הוגוורטס.

#### לחשים ושימושים
הארי לומד לחשים חדשים במהלך השיעורים ומשתמש בהם כדי לפתור פאזלים ולגבור על אויבים:
* **פליפנדו**: התקפה בסיסית ודחיפת חפצים.
* **לומוס**: תאורה וגילוי שבילים נסתרים.
* **אלוהומורה**: פתיחת דלתות נעולות וגילוי סודות.
* **לחש מרפד**: יצירת משטחי קפיצה.
* **אינסנדיו**: שריפת גפנים או מכשולים קסומים.
* **אקספליארמוס**: נטרול יריבים חמושים.

#### קרבות בזמן אמת

הקרבות מתרחשים בזמן אמת, כאשר השחקן מטיל לחשים ומשתמש בחפצים כדי להביס אויבים. האויבים כוללים עכבישים, נומים, ויצורים קסומים אחרים. ניתן להימנע מקרבות או לחפש נקודות תורפה של אויבים לשם ניצחון קל יותר.

#### משימות ואתגרים
המשימות כוללות שילוב של פלטפורמה, פתרון חידות, ואתגרים שדורשים שימוש נכון בלחשים. ישנם משימות צדדיות שבהן השחקן יכול לאסוף חפצים נוספים או שיקויים לשימוש מאוחר יותר.

#### קווידיץ'
גרסת ה-GBA כוללת מיני-משחק קווידיץ', שבו השחקן שולט בהארי בתפקיד המחפש. אתגרים אלו דורשים זריזות ומיומנות כדי לתפוס את הסניץ' המוזהב ולהוביל את גריפינדור לניצחון.

### גרפיקה וסאונד

המשחק מציג גרפיקה דו-ממדית צבעונית, עם אנימציות זורמות וסביבות מפורטות בהתאם למגבלות החומרה של ה-GBA. עיצוב הדמויות נאמן לסגנון הסרטים, עם דגש על סביבות קסומות כמו המסדרונות והחדרים בהוגוורטס.
המוזיקה מבוססת על פסקול שנכתב במיוחד עבור המשחק, עם נעימות קסומות שמתאימות לאווירת המשחק.
הלחשים והקרבות מלווים באפקטים קוליים ומשתלבים היטב בחוויית המשחק.

### תגובות וביקורות
## לקריאה נוספת
* מהראשון ועד משחק המובייל: אבולוציית משחקי הארי פוטר
*ראה את כל משחקי הארי פוטר עד כה
* דירוג משחקי הארי פוטר

## קישורים חיצוניים
* 

## הערות שוליים

משחקים
קטגוריה:משחקי פעולה-הרפתקאות
קטגוריה:משחקי תפקידים ממוחשבים
קטגוריה:משחקי הרפתקה ממוחשבים
קטגוריה:משחקי Windows
קטגוריה:משחקי אקס בוקס
קטגוריה:משחקי פלייסטיישן
קטגוריה:משחקי פלייסטיישן 2
קטגוריה:משחקי פעולה-תפקידים
קטגוריה:משחקי גיים בוי
קטגוריה:משחקי וידאו משנת 2002
קטגוריה:משחקי וידאו משנת 2003